cyanic-selkie/wikianc huggingface dataset:
กล้ามเนื้อเอกซ์เทนเซอร์ พอลิซิส ลองกัส
หน้าที่
กล้ามเนื้อเอกซ์เทนเซอร์ พอลิซิส ลองกัสทำหน้าที่เหยียดกระดูกนิ้วมือท่อนปลายของนิ้วหัวแม่มือ และช่วยเหยียดและกางข้อมือร่วมกับกล้ามเนื้อเอกซ์เทนเซอร์ พอลิซิส เบรวิส
อัลลัน ฟูเอนเตส
อัลลัน ฟูเอนเตส (Allan Fuentes) นักมวยสากลชาวฟิลิปปินส์ เกิดที่ จังหวัดมัสตาเบ ประเทศฟิลิปปินส์ สถิติการชก 29 ครั้ง ชนะ 12 (น็อค 1) เสมอ 5 แพ้ 12
ประวัติ
ฟูเอนเตสขึ้นชกมวยสากลอาชีพครั้งแรกเมื่อ 16 มิถุนายน พ.ศ. 2543 ชนะคะแนน เรเนียล คอร์ปัส ที่ ฟิลิปปินส์ จากนั้น ชกชนะเป็นส่วนใหญ่ ต่อมาใน พ.ศ. 2547 เข้าแข่งขันในรายการ Philippine Professional Boxing League รุนจูเนียรแบนตัมเวท ปรากฏว่าแพ้คะแนน โรเซลิโต คัมปาน่า ตกรอบไป จากนั้น ได้ชิงแชมป์ ABCO เฉพาะกาลรุ่นแบนตัมเวทเมื่อ 30 เมษายน พ.ศ. 2547 แพ้คะแนน ฉัตรชัย อีลิทยิม ไม่ได้แชมป์ ฟูเอนเตสยังคงชกมวยอย่างต่อเนื่อง และเคยมาชกในไทยเมื่อ พ.ศ. 2548 แพ้น็อค วีรพล นครหลวงโปรโมชั่น ยก 3 และได้ชิงแชมป์ PABA รุ่นแบนตัมเวทที่ว่าง แพ้น็อค ทับทิมแดง ณ ราชวัตร ยก 3 เมื่อ 31 ตุลาคม พ.ศ. 2548 ใน พ.ศ. 2549 มาชกนอกรอบ แพ้คะแนน สายรุ้ง อ.สุวรรณศิลป์ หลังจากนั้น ฟูเอนเตสขึ้นชกอีกเพียง 2 ครั้ง หลังจากที่ชกแพ้คะแนน โมนิโก ลอเรนเต้ เมื่อ 29 กรกฎาคม พ.ศ. 2549 ฟูเอเตสก็แขวนนวมไป
จีรวัลย์ สอนสะอาดดี
จีรวัลย์ สอนสะอาดดี (ชื่อเล่น แพรว) เดิมชื่อ จีรวรรณ สอนสะอาด เป็นนักร้องชาวไทย จากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V15 เป็นตัวแทนสถาบันจากมหาวิทยาลัยขอนแก่น ได้ตำแหน่ง รองชนะเลิศอันดับที่ 1 ของทรู อะคาเดมี แฟนเทเชีย ฤดูกาลที่ 8 ในระหว่างการแข่งขันแพรวไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ (ผู้ที่ไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ทั้งหมดของฤดูกาลที่ 8 ได้แก่ แพรว V15, คชา V3 และ เฟรม V21) และเป็นผู้ที่มีคะแนนโหวตอยู่ในอันดับ 1 ตลอดทั่งซีซั่น ในปี พ.ศ. 2560 เธอได้เข้าร่วมแข่งขัน เดอะวอยซ์ไทยแลนด์ ซีซั่นที่ 6 แต่ไม่ผ่านรอบ Live Show
ประวัติ
จีรวัลย์ สอนสะอาด เกิดวันเสาร์ที่ 23 ธันวาคม 2532 ที่จังหวัดขอนแก่น มีพี่น้อง 3 คน เป็นคนสุดท้อง ศึกษาที่โรงเรียนชุมชนกระนวน จังหวัดขอนแก่น โรงเรียนศรีกระนวนวิทยาคม จังหวัดขอนแก่น และจบการศึกษาระดับปริญญาตรีที่ คณะศิลปกรรมศาสตร์ มหาวิทยาลัยขอนแก่น สาขาดนตรีไทย เกียรตินิยมอันดับ 1 จบการศึกษาระดับมหาบัณฑิต(ป.โท) คณะนิเทศศาสตร์ สาขาบริหารธุรกิจบันเทิงและการผลิต มหาวิทยาลัยกรุงเทพ และคณะรัฐศาสตร์ มหาวิทยาลัยรามคำแหง ปี 2 มีความสามารถพิเศษทางด้านดนตรีไทย ได้เป็นนักร้องประจำโรงเรียน และได้รางวัลชนะเลิศขับร้องเพลงไทยเดิมระดับภาคในปี 2548-2549 และรางวัลชมเชยดนตรีเยาวชนแห่งชาติปี 2549
หลังประกวดรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 คว้าตำแหน่งรองชนะเลิศอันดับ 1 ออกผลงานกับค่ายทรู แฟนเทเชีย มีผลงานเพลง "หน้าที่ตัวสำรอง" "เป็นตายเท่ากัน" รวมถึงเพลง "สวมเขา" ที่มียอดวิวยูทูบสูงถึง 30 ล้านวิว หลังหมดสัญญาทำงานในฐานะครูสอนร้องเพลง ต่อมาได้ประกวดร้องเพลงอีกครั้งในรายการ เดอะวอยซ์ไทยแลนด์ ซีซั่นที่ 6
ผลงานเพลง
พ.ศ. 2558 เป็นตายเท่ากัน คำร้อง: P. Black House & BBB ทำนอง : T. Black House เรียบเรียง : T. Black House
รัฐธรรมนูญแห่งราชอาณาจักรไทย พุทธศักราช 2489
รัฐธรรมนูญแห่งราชอาณาจักรไทย พุทธศักราช 2489 เป็นรัฐธรรมนูญฉบับที่ 3 ของไทย จัดร่างโดยสภาผู้แทนราษฎร และใช้บังคับตั้งแต่วันที่ 10 พฤษภาคม พ.ศ. 2489 และถูกยกเลิกเมื่อวันที่ 8 พฤศจิกายน พ.ศ. 2490 โดยคณะรัฐประหารอันมี พล.ท. ผิน ชุณหะวัณ นายทหารกองหนุน เป็นหัวหน้าคณะ รวมอายุการประกาศและบังคับใช้ 1 ปี 5 เดือน 28 วัน
รัฐธรรมนูญฉบับนี้กำหนดให้มีพฤฒิสภา (วุฒิสภา) ที่มาจากการเลือกตั้งเป็นครั้งแรกในประเทศไทย โดยกำหนดให้มีสมาชิกในสภานี้ทั้งสิ้น 80 คน
รายชื่อตัวละครในฮายาเตะ พ่อบ้านประจัญบาน
ตัวละครจากการ์ตูนญี่ปุ่นเรื่อง ฮายาเตะ พ่อบ้านประจัญบาน
หมายเหตุ : ชื่อและข้อมูลที่เป็นเสียงภาษาญี่ปุ่น จะอิงจากการออกเสียงของอนิเมะ ฉบับต้นฉบับโดยรวม ไม่อิงจากการแปลของมังงะ และเสียงพากย์ภาษาไทย
อายาซากิ ฮายาเตะ
ตัวเอกของเรื่อง มีร่างกายทนทานเป็นอมตะ มีทักษะต่างๆดีเลิศ ไม่ว่าจะเป็นการทำความสะอาด มีความรู้รอบตัวสูง แต่เป็นผู้อับโชคสุดๆ ทำงานหนักมาตั้งแต่เด็ก โกงอายุเพื่อเข้าทำงานพิเศษบ่อยๆ มีพ่อแม่เป็นคนเหลวแหลก ไม่ทำการงาน เอาแต่เล่นการพนัน จนสุดท้ายหนีไปแล้วทิ้งหนี้ไว้ให้ฮายาเตะ 156,804,000 เยน โดยได้ทำการชดใช้โดยการขายฮายาเตะผู้เป็นลูกไป แต่โชคชะตาทำให้มาเจอ กับ คุณหนู ซันเซนอิน นางิ โดยตอนแรก ฮายาเตะคิดจะลักพาตัวเรียกค่าไถ่จากคุณหนูนางิ แต่นางิกลับคิดว่าฮายาเตะสารภาพรักตน จนได้มาเป็นพ่อบ้านตระกูลซันเซนอิง ความฝันในอนาคตของเขาคือ การได้ที่อยู่อาศัยขนาด 3LDK เป็นของตัวเอง ฮายาเตะมีความหลัง กับ อาเธน่า เทนนอส เกี่ยวกับเรื่องความรัก ทำให้ปัจจุบัน ฮายาเตะไม่กล้าที่จะคบกับใคร เพราะว่า อาเธน่า เทนนอส เคยบอกว่า "คนที่จะคบคนอื่นได้ ต้องดูแลชีวิตคนรักได้" ในวัยเด็ก
ซันเซนอิง นางิ
คุณหนูที่บังเอิญไปพบฮายาเตะโดยบังเอิญ โดยเข้าใจผิดว่า ฮายาเตะนั้นหลงรักตน ทั้งๆที่ฮายาเตะตั้งใจจะจับตนไปเรียกค่าไถ่ เธอมักจะเกิดอาการหึงหวงฮายาเตะอย่างรุนแรงเมื่อเห็นฮายาเตะอยู่กับผู้หญิงคนอื่น เป็นเจ้านายที่เอาแต่ใจ ไม่ยอมแพ้อะไรง่ายๆ ไม่ชอบเข้าสังคม มักเก็บตัวอยู่คนเดียว แต่ยามใดที่รู้สึกมุ่งมั่นและตั้งใจ ก็มีความพยายามที่จะทำสิ่งนั้นๆให้สำเร็จได้ นอกเสียจากจะเกิดอาการเบื่อหรือมีอะไรมาขัดใจเสียก่อน ใช้เวลาว่างส่วนใหญ่ในการเล่นเกมและอ่านการ์ตูน ในภายหลังเธอเริ่มนำเวลาว่างบางส่วนมาทำงานพิเศษ ตัวเธอเข้าข่ายลักษณะสาวซึนเดเระ
มาเรีย
หัวหน้าสาวใช้ที่เป็นเหมือนทั้งแม่และพี่สาวของนางิ ตอนเธอยังเป็นเด็กทารกอยู่เธอถูกเก็บมาเลี้ยงโดยคนในตระกูลซันเซนอิงจากหน้ารูปปั้นพระแม่มาเรียในโบสถ์แห่งหนึ่ง คนในตระกูลซันเซนอิงจึงเรียกเธอว่ามาเรีย เรียนจบจากโรงเรียนฮัคคุโอโดยใช้เวลาในการเรียนเพียง 3 ปี เป็นประธานนักเรียน 2 ปีซ้อน เรียนจบตอนอายุ 13 ปี ได้รับรางวัลนาฬิกาเงิน 3 เรือน มีอำนาจมากที่สุดในคฤหาสน์ เธอมีความเป็นผู้ใหญ่สูงมากผิดกับวัย จนทำให้คนอื่นเข้าใจผิดอยู่เป็นประจำ และด้วยเหตุนั้น ทำให้มองไม่ออกว่า เธอคิดยังไงกับฮายาเตะกันแน่ มีจุดอ่อนตรงที่กลัวแมลงสาบ
เคลาส์
หัวหน้าพ่อบ้านที่ไม่ค่อยจะอยู่คฤหาสน์สักเท่าไหร่ เพราะติดงานที่คาดไม่ถึงเป็นประจำ ต้องการให้ฮายาเตะออกจากงาน ด้วยวิธีต่างๆ เช่น ให้สู้กับทามะ, สู้กับหุ่นยนผู้พิทักษ์ ฯลฯ สิ่งที่เขากลัวที่สุดคือ การถูกไล่ออกจากงาน หรือการที่ไม่ได้รับความสนใจจากคุณหนู
ทามะ
เสือขาวที่อาศัยอยู่ในคฤหาสน์ในฐานะสัตว์เลี้ยง ถูกนางิเก็บมาจากแอฟริกาในขณะพลัดหลงกับแม่ และได้รับการเลี้ยงดูอย่างดีจนไม่สามารถย้ายไปอยู่สวนสัตว์หรือในป่าได้ อยู่คลุกคลีกับคนมานานจนพูดภาษามนุษย์ได้ มีแค่ฮายาเตะที่รู้ จงรักภักดีต่อนางิและมาเรีย มีนิสัยชอบแกล้งชาวบ้าน หลังจากที่มีชิรานุอิมาอยู่ด้วย ก็ถูกลดความสนใจลง เคยมีการจับมันขังกรงไว้ด้วยนะ เพื่อความปลอดภัยของชิรานุอิ
ไอซาว่า ซาคุยะ
เป็นญาติของนางิ เป็นคุณหนูที่มีนิสัยชอบเล่นตลก มีน้องหลายคน จึงทำให้มีความเป็นพี่สูง มีนิสัยเปิดเผย แต่ค่อนข้างคล้ายนักเลงมากไปหน่อย ชอบใช้พัดกระดาษตีหัวคนอื่นและมักจะแนะนำให้คนอื่นทำอะไรแปลกๆตามความคิดตัวเองเสมอ แต่ก็เป็นคนใจดีมีเมตตา ในตอนหลังแสดงท่าทีว่าคิดกับฮายาเตะแบบพี่ชาย
กิลเบิร์ท เคนท์
พี่ชายต่างแม่ของซากุยะที่ไม่ว่าจะ ทรงผม สีผม สีผิว หรือหน้าตา ก็ไม่มีส่วนใดที่คล้ายกันเลยสักนิด คาดว่าเป็นลูกที่พ่อซากุยะเผลอไปมีไว้ขณะเดินทางไปในต่างประเทศ มีฝีมือการต่อสู้ในระดับนึง และเป็น 1 ใน ผู้สมัครเพื่อชิงเอามรดกตระกูลซันเซนอิง
ไอซาว่า ฮินาตะ
น้องสาววัย 10 ขวบของซาคุยะ ที่ดูผิวเผินเหมือนเด็กขี้หลงทาง แต่ปากคอกลับร้ายผิดกับวัยลิบลับ
ไอซาว่า อาซาโตะ
น้องชายวัย 10 ขวบของซากุยะ ที่ดูในตอนแรกเหมือนจะเข้มงวดคล้ายๆพี่สาว แต่ปากคอก็ดันร้ายผิดคาดเสียอีก
ซากิโนะมิยะ อิสึมิ
เพื่อนสนิทของนางิ เป็นคนทรง นิยมพกยันต์ติดตัวไปไหนมาไหน มีความเป็นคุณหนูมากที่สุด เชื่องช้า หลงทิศ เป็นเพียงคนเดียวที่สามารถเข้าใจและสนุกกับมังงะที่นางิเขียนได้ เธอแอบชอบฮายาเตะอยู่เนืองๆ และพยายามจะบอกให้เขารู้อย่างอ้อมๆ แต่ดูท่าทางฮายาเตะจะไม่ได้รับรู้ถึงสิ่งนั้นๆเลย เธอมีความสามารถในด้านหมอผีและวิชาปราบภูตผีปีศาจ และมักจะรับจ๊อบปราบปีศาจเป็นประจำ
ซากิโนะมิยะ ฮัทสึโฮะ
แม่ของอิสึมิที่มีนิสัยเหมือนลูกไม่มีผิดเพี้ยน ไม่ว่าจะเป็นเรื่องขี้หลงขี้ลืม ป้ำๆเป๋อๆ ซึ่งเป็นปกติของคนตระกูลซากิโนะมิยะอยู่แล้ว เธอเป็นคนที่รู้จักกับยูคาริโกะ แม่ของนางิเป็นอย่างดี เธอมีอายุ 31 ปี
ซากิโนะมิยะ โคโคโนเอะ
คุณยายของอิสึมิที่มีนิสัยขี้หลงขี้ลืม ป้ำๆเป๋อๆ เหมือนลูกและหลานไม่มีผิดเพี้ยน ตามลักษณะนิสัยประจำตระกูล เธอมีอายุ 64 ปี
ซากิโนะมิยะ กินคะ
คุณยายทวดของอิสึมิ ผู้มีพลังในการคงรูปร่างในวัยเด็กได้ แต่ต้องรับประทานเลือดสดๆเป็นเงื่อนไข และถ้าพลังหมดก็จะกลับไปเป็นคนแก่อีก ตามล่าฮายาเตะเพราะต้องการนำเลือดของเขาไปรักษาอิสึมิ เป็นผู้เก่งกาจ ในการลอบโจมตี ใช้อาวุธได้เก่งมาก
นิชิซาว่า อายุมุ
เพื่อนโรงเรียนเก่าของฮายาเตะ แอบหลงรักฮายาเตะ เพราะเคยช่วยชีวิตของเธอไว้ตอนที่เบรกรถจักรยานแตกขณะกำลังขี่ลงเนินสูง เป็นคนที่ชอบรับประทานมาก และในอนิเมะเธอมักจะได้รับบทมานั่งทานอาหารชนิดต่างๆ ในเรื่อง เธอจัดว่าเป็นคนที่ธรรมดาที่สุด ชนิดหาไม่ได้อีกแล้วในเรื่อง เป็น 1 ในตัวเต็งแย่งชิงหัวใจของฮายาเตะ เธอมักจะวางแผนไปเที่ยว หรือหากิจกรรมในแบบฉบับคู่รักมาชวนฮายาเตะทำประจำก่อนที่ฮายาเตะจะเป็นพ่อบ้าน แต่หลังจากนั้นก็ยังพยายามไม่ลดละที่จะคว้าใจฮายาเตะไว้ให้ได้
ทาจิบานะ วาตารุ
ทายาทตระกูลทาจิบานะที่กำลังจะล้มละลาย เป็นผู้ดูแลร้านเช่าวิดีโอทาจิบานะที่เป็นกิจการท้ายสุดของตระกูล เป็นคู่หมั้นของนางิ มีนิสัยเหมือนเด็กแก่แดด ปากไม่ค่อยดี หมั้นกับนางิเพราะพ่อแม่หวังในทรัพย์สินของตระกูลซันเซนอิง ในร้านวิดีโอของเขาจะมีวิดีโอพิเศษต่างๆ เช่น อุลตร้าเซเว่น ตอนที่ 12 ซึ่งไม่ได้ฉายในญี่ปุ่น แสดงท่าทีว่าชอบอิสึมิ แต่ก็ดูท่าจะมีใจให้ซากิอยู่เหมือนกัน
คิจิมะ ซากิ
สาวใช้ที่ดูแลวาตารุ ดูเผินๆเหมือนคนที่มากด้วยความสามารถ แต่จริงๆเป็นคนค่อนข้างซุ่มซ่ามไม่ได้เรื่อง ตั้งความหวังไว้ว่าจะดูแลวาตารุให้เติบโตเป็นผู้ใหญ่ที่ดี ถึงแม้เธอจะคิดกับวาตารุในแบบพี่สาวกับน้องชาย แต่บางครั้งเธอกลับแสดงอาการหึงวาตารุมากจนอาจคิดอีกแบบนึงก็ได้
คัตสึระ ฮินะกิคุ
ประธานนักเรียนโรงเรียนฮัคคุโอ สมาชิกชมรมเคนโด้ เป็นสาวที่มีความมั่นใจในตนเองสูง หัวดี เรียนค่อนข้างเก่ง มีฝีมือในทุกๆเรื่อง ฝีดาบก็ไม่เป็นรองใคร แต่มีจุดอ่อนตรงที่กลัวความสูง ในภายหลังเธอหลงรักฮายาเตะ แต่ไม่ยอมบอกใครนอกจากนิชิซาว่า และไม่คิดที่จะบอกให้ฮายาเตะรับรู้ด้วย เพราะเธอคิดว่าการเข้าไม่เข้าไปบอกว่าชอบฮายาเตะก่อนก็เหมือนกับการประกาศว่าตนเองเป็นฝ่ายแพ้ แต่ในอนาคตก็ไม่แน่เหมือนกันนะ... เธอยังได้รับคะแนนโหวตตัวละครอันดับที่ 1 ในการโหวตตัวละครทุกครั้งอีกด้วย ฮินะกิคุ เหมือนกับ ฮายาเตะ มีความหลังที่พ่อแม่จริงๆของเธอ ทิ้งเธอไปตั้งแต่เด็กๆ พร้อมทิ้งหนี้ 80 ล้านเยนไว้ให้ จนภายหลังได้ครอบครัวคัตสึระ มารับดูแลไป
คัตสึระ ยูคิจิ
พี่สาวของฮินะกิคุ เป็นอาจารย์สอนวิชาประวัติศาสตร์อยู่ที่โรงเรียนฮัคคุโอ มีนิสัยชอบดื่มเหล้าเป็นชีวิตจิตใจ ปัจจุบันเธอพักที่ห้องพักครูเวรในโรงเรียน มักจะมีปัญหาในด้านการเงิน และรบกวนคนรอบข้างเป็นประจำ โดยเฉพาะกับ ฮายาเตะ บางครั้งเงินที่เธอได้มา มักถูกหักไปกับหนี้สิน ที่เหลือมักจะไปจบลงที่ขวดสุรา ยูคิจิ มีความหลังที่พ่อแม่จริงๆของเธอ ทิ้งเธอไปตั้งแต่เด็กๆ พร้อมทิ้งหนี้ 80 ล้านเยนไว้ให้ จนภายหลังได้ครอบครัวคัตสึระ มารับดูแลไป
โอโคอุจิ ไทกะ
คุณหนูอายุ 10 ขวบ นักเรียนโรงเรียนฮัคคุโอ ชื่นชอบและศรัทธาในตัวฮิมุโระ พ่อบ้านของตนมาก และมักชอบที่จะช่วยเหลือฮิมุโระทำหน้าที่ต่างๆ ที่ได้รับไหว้วาน ดูแล้วผิดสถานะพ่อบ้านกับเจ้านายเอามากๆ
ซาเอกิ ฮิมุโระ
พ่อบ้านประจำตระกูลโอโคอุจิ มีหน้าตาหล่อฉกาจบาดใจสาวๆ แต่นิสัยค่อนข้างเห็นแก่เงิน และเห็นคุณหนูไทกะที่ตนดูแลเป็นแค่ถังเงินสำหรับจ่ายรายได้ให้ตนเท่านั้น
อาซึมามิยะ โคทาโร่
คุณหนูผู้อ่อนแอ 1 ในสมาชิกชมรมเคนโด้ที่ฮินะกิคุสังกัดอยู่ แต่มีฝีมือห่วยแตกเอามากๆ เจ้าเล่ห์ในแบบที่ไร้ประโยชน์ เป็นคนที่ไม่มีมารยาท และมักได้รับการสั่งสอนมารยาทแบบเจ็บๆจากพ่อบ้านคาเอเดะเป็นประจำ ในบางครั้งอาจสงสัยว่าเขากับคาเอเดะใครกันแน่ที่เป็นเจ้านาย แอบหลงรักฮินะกิคุ แต่ท่าทางความหวังของเขาคงจะริบหรี่สุดๆ
โนโนฮาระ คาเอเดะ
พ่อบ้านประจำตระกูลอาซึมามิยะ ผู้ที่มีฝีมือการต่อสู้เป็นยอด และเป็นคนที่บอกฮายาเตะให้รับรู้ว่า "พ่อบ้านควรมีท่าไม้ตายติดตัวด้วย" เป็นคนเจ้าระเบียบ และคอยดูแลอบรมมารยาทให้กับคุณหนูโคทาโร่ตลอดเวลา
เซงาวะ อิซึมิ
1 ใน สามสาวสมาชิกคณะกรรมการนักเรียน และทีมหัวหน้าห้อง ชอบหนีเรียน และแกล้งคนอื่น แต่ก็มักจะเป็นเป้าแกล้งประจำของ 2 สาวกรรมการนักเรียน เป็นลูกศิษย์คนสำคัญของอาจารย์คัตสึระ ในอดีตเคยเธอได้รับการช่วยเหลือจากฮายาเตะ และกลายเป็น 1 ในตัวเต็งแย่งชิงหัวใจฮายาเตะไปอีกคน
เซงาวะ โคเท็ตสึ
ฝาแฝดผู้พี่ของ อิซึมิ เขาทำงานเป็นพ่อบ้านของตระกูลตนเองและคอยดูแลอิซึมิเพื่อเป็นการฝีกฝนตนเอง เขาชื่นชอบรถไฟและชอบถ่ายรูปเก็บไว้เป็นงานอดิเรก เป็นคนไม่มีโชคด้านผู้หญิงเอาเสียเลย ขนาดรวบรวมความกล้าสารภาพรักได้ ก็ดันไปสารภาพรักฮายาเตะที่เป็นผู้ชายเสียอีก พอรู้ความจริงว่าฮายาเตะที่ตนเองชอบเป็นผู้ชาย ในตอนแรกก็โมโหฮายาเตะมาก เมื่อนางิเกลี้ยกล่อมให้หายโมโห กลับเข้าใจผิด จึงเปลี่ยนใจหันไปเป็นพวกรักร่วมเพศแทน
ฮานาบิชิ มิกิ
1 ใน สามสาวสมาชิกคณะกรรมการนักเรียน และทีมหัวหน้าห้อง ชอบหนีเรียน และแกล้งคนอื่น เป็นลูกศิษย์คนสำคัญของอาจารย์คัตสึระ พ่อของเธอเป็นรัฐมนตรีของกระทรวงใดกระทรวงหนึ่ง ท่าทางของเธอบ่งบอกว่าชอบฮินะกิคุมากกว่าคำว่าเพื่อน แต่ไม่มีใครในเรื่องดูออกเลย
อาซาคาเซะ ริสะ
1 ใน สามสาวสมาชิกคณะกรรมการนักเรียน และทีมหัวหน้าห้องชอบหนีเรียน และแกล้งคนอื่น เป็นลูกศิษย์คนสำคัญของอาจารย์คัตสึระ บ้านของเธอเป็นศาลเจ้า
ฮารุคาเซะ จิฮารุ
เลขาของคณะกรรมการนักเรียน ภาพลักษณ์ของเธอแสดงออกว่าเป็นคนเคร่งขรึม แต่ในความเป็นจริงๆลึกๆ เธอก็เป็นเพียงแค่เด็กสาวธรรมดา เนื่องจากบ้านของเธอเคยเกือบจะล้มละลาย ทำให้เธอไปสมัครทำงานพิเศษเป็นสาวใช้ในสังกัดตระกูลไอซาวะ แต่หลังจากที่บ้านของเธอเข้าสู่สภาวะปกติ เธอก็ยังคงทำงานนี้อยู่ เธอสนิทกับไอกะมากที่สุด
คาสึมิ ไอกะ
รองประธานนักเรียนโรงเรียนฮัคคุโอ มีนิสัยค่อนข้างน่ากลัวแบบเงียบๆ ชื่อ "ไอ" ของเธอ มาจากชื่อของตระกูล "ไอซาวะ" ดูเหมือนเธอจะเคยมีความหลังอะไรบางอย่างที่เกี่ยวข้องกับเงินทอง เธอสนิทกับจิฮารุมากที่สุด
เทนโนสึ อาเธน่า
ลูกสาวตระกูล เทนนอส เจ้าของปราสาท "Royal Garden" ปัจจุบัน เป็น 1 ในผู้บริหารของโรงเรียนฮัคคุโอ ในอดีต เธอเป็นเจ้านายและคนรักคนแรกของฮายาเตะ เป็นคนที่ฝึกฝนร่างกาย และการต่อสู้ให้กับฮายาเตะด้วยตนเอง จนถึงตอนนี้ เธอเองก็ยังรักฮายาเตะอยู่ เธอมีชื่อเล่นที่ตั้งโดยฮายาเตะว่า อาตัน (A-Tan) ในตอนที่ฮายาเตะสอบไม่ผ่านแล้วได้รับการร้องขอให้มีการให้คะแนนใหม่ เธอเป็น 1 ในผู้ออกความเห็นในเรื่องนี้ และได้รู้ว่าตอนนี้ฮายาเตะเป็นยังไงบ้างแล้ว ดูเหมือนว่าจะมีบางสิ่งบางอย่างครอบงำเธออยู่...
มากิมุระ ชิโอริ
นักวิทยาศาสตร์ที่ทำงานวิจัยให้กับตระกูลซันเซนอิง เป็นผู้คิดหุ่นยนต์ผู้พิทักษ์ เบอร์ 1-12 เธอเป็นคนฉลาดมากจนเข้าขั้นอัจฉริยะ แต่มีความคิดอ่านเหมือนเด็ก เคยเรียนที่โรงเรียนฮัคคุโอมาก่อน และตั้งชมรมวิจัยภาพเคลื่อนไหว ที่ มิกิ ริสะ และ อิซึมิ สังกัดอยู่ ปัจจุบันกำลังฝึกฝนความเป็นอยู่ของมนุษย์ด้วยการเป็นอาจารย์สอนวิชาวิทยาศาสตร์ และประวัติศาสตร์
เอท (หุ่นยนต์ผู้พิทักษ์หมายเลข 8)
เป็นหุ่นยนต์ตัวแรกที่ปรากฏตัวในเรื่อง ปัจจุบันเป็นคนใช้บ้าน มากิมุระ ชิโอริ ชื่นชอบ ชิโอริ มาก และมักจะมาแก้แค้นฮายาเตะ ที่สามารถเอาชนะตนเองได้ ซึ่งเอท นั้นมี หลายเวอร์ชัน เช่น 8.1, 8.2 ....... 8.13 เป็นต้น และ มักจะอวดอ้างตัวเองว่า เป็นแฟนของ ชิโอริ
หมายเลข 13 (หุ่นยนต์ผู้พิทักษ์หมายเลข 13)
เป็นหุ่นยนต์ผู้พิทักษ์ตัวที่ 2 ซึ่งใช้ในการทำงานบ้านโดยเฉพาะ ทำให้นางิ และ มาเรีย หัวเราะได้ในพริบตา สามารถทำอะไรก็ได้ ซึ่งใช้ความเร็วเสียง ในการทำงาน แขนและขา สามารถยืดหดได้ ในอนิเมะซีซันแรก เขายอมสละชีวิตตนเองเพื่อปกป้องโลกจากอุกกาบาตขนาดยักษ์ การดีไซน์ของเขาล้อเลียนคิไคเดอร์อย่างเห็นได้ชัด
โซเนีย ชาฟุลนาส
ในอดีตเคยปลอมตัว เป็น ซิสเตอร์ ฟอร์เตเชีย เพื่อหลอกพ่อบ้านมากมายหลายคนที่มาฝึกที่ ถ้ำเสือพ่อบ้าน ให้จบชีวิตลงที่นั้น ซึ่งเป้าหมายที่แท้จริงของเธอ คือการแก้แค้นให้พ่อ ที่ถูกฮายาเตะ ทำร้าย แอบชอบวาตารุ อยู่ด้วย
ซิสเตอร์ ฟอร์เตเชีย
แม่ชีวัยสูงอายุคนหนึ่ง ผู้ที่ไปติดต่ออิสึมิให้มาปราบวิญญานในโบสถ์ จากคำบอกเล่าของริน เรจิออสเตอร์ เธอมีนิสัยไม่เจียมสังขารของตนเอง ชอบไล่ตามวงดนตรีที่ชื่นชอบเป็นงานอดิเรก
ริน เรจิออสเตอร์
เป็นผู้สร้างดันเจี้ยนในโบสถ์อเล็กซานมาร์โก และเป็นผู้ที่สร้างโบสถ์นี้ขึ้นมาด้วย แต่แล้ววันหนึ่งเขาโดนกับดักอาบยาพิษของตนเอง เข้าไปทำให้เขาตายและกลายเป็นวิญญาณ ในดันเจี้ยน แต่เมื่อพวกฮายาเตะ ทำการปลดปล่อยดันเจี้ยน วิญญาณของเขาจึงสามารถออกมาสู่โลกปัจจุบันได้ ชอบให้คนอื่นเรียกตัวเองว่า "ลอร์ดบริติช แห่ง อากิบะ"
วัดนาเตา
วัดนาเตา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะเกษ อำเภอนาน้อย จังหวัดน่าน
ภายในอุโบสถมีองค์พระประธานที่เป็นองค์นอนหันหน้าไปทางทิศตะวันออก หอไตรไม่ปรากฏหลักฐานการสร้าง ลักษณะเป็นอาคารทรงสี่เหลี่ยมจัตุรัสก่ออิฐถือปูน ส่วนฐานหน้ากระดานลูกแก้วอกไก่ หลังคามุงหลังคาเดิมเป็นหินชนวน ต่อมาเป็นกระเบื้องดินเผา วิหารศิลปะล้านนา หลังคาลดหน้า 3 ชั้น มีโครงสร้างหลังคาแบบม้าต่างไหม หลังคาเดิมเป็นกระเบื้องดินขอเปลี่ยนเป็นแป้นเกล็ด ในปี พ.ศ. 2522 มีการเทปูนซีเมนต์ลงทับพื้น เสาและคานหุ้มไม้จากพื้นเดิม ในปี พ.ศ. 2545 บันไดทางขึ้นด้านหน้าแก้ไขจากเหงามาเป็นนาค
วัดยังมีจารึกบนพระบฏซึ่งพบเพียงแห่งเดียวในจังหวัดน่าน ระบุปีที่สร้างเมื่อ พ.ศ. 2358
วัดช่องลมวรรณาราม
วัดช่องลมวรรณาราม เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ที่บ้านคลองส้มโชติ หมู่ที่ 9 ตำบลวัดประดู่ อำเภออัมพวา จังหวัดสมุทรสงคราม
ประวัติ
วัดช่องลมวรรณาราม ไม่ปรากฏหลักฐานว่าใครเป็นผู้สร้าง เดิมชื่อ วัดหัวสวน ก่อตั้งเมื่อ พ.ศ. 2441 มีบูรณปฏิสังขรณ์ตลอดมาตามลำดับ ทั้งเจ้าอาวาสและประชาชนร่วนกันช่วยทำนุบำรุงวัดให้คงสภาพดีมาโดยตลอด
สมัยท่านอาจารย์คง เป็นเจ้าอาวาสได้เกิดเพลิงไหม้กุฏิสงฆ์ทั้งหมด คงเหลือแต่อุโบสถ กับศาลาการเปรียญเท่านั้น จึงได้สร้างกุฏิสงฆ์ขึ้นใหม่ และได้รับการบูรณะซ่อมแซมต่อๆ มา มีโรงเรียนพระปริยัติธรรม มีโรงเรียนประชาบาลให้เด็กได้ศึกษาเล่าเรียน ปัจจุบันอุโบสถสร้างใหม่แทนหลังเก่า ซึ่งหมดสภาพตามกาลเวลา
ปูชนียสถานสำคัญ
1. พระประธานในอุโบสถหลังเก่า เป็นพระปูนปั้น ปางมารวิชัย
2. พระพุทธรูปหล่อทองเหลือง ปางมารวิชัย พระประธานในอุโบสถหลังใหม่ สร้างมาพร้อมอุโบสถ
3. รอยพระพุทธบาทจำลอง ผู้มีจิตศรัทธาสร้างถวายเป็นของใหม่
เทศบาลเมืองปางมะค่า
เทศบาลเมืองปางมะค่า เป็นเทศบาลเมืองซึ่งมีพื้นที่ครอบคลุมตำบลปางมะค่าทั้งตำบล ในอำเภอขาณุวรลักษบุรี จังหวัดกำแพงเพชร เดิมเคยมีฐานะเป็น "องค์การบริหารส่วนตำบลปางมะค่า" และได้รับการยกฐานะขึ้นเป็นเทศบาลเมืองในวันที่ 29 มิถุนายน พ.ศ. 2555 ปัจจุบัน ในเขตเทศบาลเมืองปางมะค่ามีประชากร 17,603 คน ตำบลปางมะค่าซึ่งอยู่ในเขตเทศบาลแบ่งการปกครองออกเป็น 24 หมู่บ้าน โดย 9 หมู่บ้านแรกได้รับการจัดตั้งขึ้นมาก่อน หลังจากนั้นจึงแยกหมู่บ้านใหม่ออกมาอีก 15 หมู่บ้าน
เทศบาลเมืองปางมะค่ามีอาณาเขตส่วนใหญ่ติดต่อกับเขตองค์กรปกครองส่วนท้องถิ่นอื่น ๆ ในอำเภอขาณุวรลักษบุรี ส่วนในด้านทิศใต้ มีอาณาเขตติดต่อกับอำเภอแม่วงก์และอำเภอลาดยาวของจังหวัดนครสวรรค์ ส่วนทางทิศตะวันตก ติดกับพื้นที่ทางธรรมชาติอย่างอุทยานแห่งชาติแม่วงก์ ในตัวเทศบาลเมืองมีสถานสาธารณสุขที่สำคัญอย่างโรงพยาบาลส่งเสริมสุขภาพตำบลปางมะค่า
กรณีสีน้ำเงิน
ปฏิบัติการครั้งนี้เป็นการสืบเนื่องของปฏิบัติการบาร์บาร็อสซาในปีที่แล้ว ด้วยความตั้งใจที่จะโค่นล่มสหภาพโซเวียตออกจากสงคราม มันได้มีความเกี่ยวข้องกับการโจมตีแบบสองง่ามของฝ่ายอักษะ: หนึ่งคือกองทัพปีกขวาจะเข้าโจมตีแหล่งบ่อน้ำมันที่บากู ที่เป็นที่รู้จักกันคือ ปฏิบัติการเอดดัลไวส์ (Operation Edelweiss) และสองคือกองทัพปีกซ้ายจะเคลื่อนทัพตรงเข้าไปสู่เมืองสตาลินกราดตามแนวแม่น้ำวอลกา ที่เป็นที่รู้จักกันคือ ปฏิบัติการฟิชไชเออร์ (Operation Fischreiher)
กองทัพกลุ่มใต้(Heeresgruppe Süd) ของกองทัพบกเยอรมันได้ถูกแบ่งแยกออกมาเป็นกองทัพกลุ่มเอและบี (Heeresgruppe A and B) กองทัพกลุ่มเอได้รับมอบหมายให้ข้ามเทือกเขาคอเคซัสไปยังแหล่งบ่อน้ำมันที่บากู ในขณะที่กองทัพกลุ่มบีจะปกป้องปีกตามแนวแม่น้ำวอลกา ได้รับการสนับสนุนโดยเครื่องบินรบจากลุฟท์วัฟเฟอ 2,035 ลำ และรถถังและปืนใหญ่จู่โจมจำนวน 1,934 คัน ทหารจำนวน 1,370,287 นายของกองทัพกลุ่มใต้ได้เข้าโจมตีเมื่อวันที่ 28 มิถุนายน รุกไปได้ถึง 48 กิโลเมตรของวันแรกและกวาดล้างอย่างง่ายดายต่อทหารฝ่ายตรงข้ามของกองทัพแดงจำนวน 1,715,000 นายที่คาดการณ์ผิดว่าเยอรมันจะรุกเข้าสู่กรุงมอสโก แม้ภายหลังจากกรณีสีน้ำเงินจะเริ่มขึ้น โซเวียตล่มสลายในทางตอนใต้ทำให้เยอรมันเข้ายึดครองทางด้านตะวันตกของเมืองโวโรเนช เมื่อวันที่ 6 มิถุนายน และได้มาถึงและก้าวข้ามแม่น้ำดอนใกล้กับเมืองสตาลินกราด เมื่อวันที่ 26 กรกฎาคม การเข้าประชิดเมืองสตาลินกราดของกองทัพกลุ่มบีได้ล่าช้าในปลายเดือนกรกฎาคมและต้นเดือนสิงหาคม เนื่องจากถูกตีโต้กลับอย่างต่อเนื่องโดยกองกำลังสำรองของกองทัพแดงที่เพิ่งจัดทัพขึ้นมาใหม่ๆ และสายส่งเสบียงของเยอรมันที่เกินขีดความสามารถ เยอรมันได้เอาชนะต่อโซเวียตในยุทธการที่คาลัสและการสู้รบที่เปลี่ยนมาเป็นในตัวเมืองในปลายเดือนสิงหาคม  การโจมตีทางอากาศอย่างไม่หยุดหย่อนของลุฟท์วัฟเฟอ การยิงปืนใหญ่ และการสู้รบบนถนนต่อถนนทำให้เมืองถูกทำลายอย่างสมบูรณ์และก่อให้เกิดความสูญเสียอย่างรุนแรงต่อกองกำลังฝ่ายตรงข้าม หลังสามเดือนของการสู้รบ เยอรมันได้เข้าควบคุมเมืองสตาลินกราดเพียง 90% เมื่อวันที่ 19 พฤศจิกายน
ในทางตอนใต้ กองทัพกลุ่มเอได้เข้ายึดเมืองรอสตอฟ เมื่อวันที่ 23 กรกฎาคม และกวาดล้างทางตอนใต้จากแม่น้ำดอนไปจนถึงเทือกเขาคอเคสัส เข้ายึดครองแหล่งบ่อน้ำมันที่ถูกทำลายที่ไมคอฟ เมื่อวันที่ 9 สิงหาคม และอิลิซตา เมื่อวันที่ 13 สิงหาคม ใกล้กับชายฝั่งทะเลแคสเปียน การต่อต้านอย่างหนักของโซเวียต ปฏิบัติการก่อวินาศกรรมของชาวโปแลนด์ในเขตยึดครองโปแลนด์ และระยะทางไกลจากแหล่งส่งเสบียงของฝ่ายอักษะได้ลดทอนต่อการรุกของฝ่ายอักษะที่เข้าไปในแค่พื้นที่ท้องถิ่นเท่านั้น และขัดขวางไม่ให้เยอรมันเข้าถึงเป้าหมายทางยุทธศาสตร์ในการเข้ายึดบ่อน้ำมันหลักบนเทือกเขาคอเคซัสที่บากู เครื่องทิ้งระเบิดของจากลุฟท์วัฟเฟอได้ทำลายบ่อน้ำมันที่กรอซนี แต่การโจมตีที่บากูนั้นได้ถูกขัดขวางโดยระยะพิสัยที่ไม่เพียงพอต่อเครื่องบินขับไล่เยอรมัน
ฝ่ายสัมพันธมิตรได้กังวลเกียวกับความเป็นไปได้ที่กองทัพเยอรมันยังดำเนินต่อไปในทางตอนใต้และตะวันออกและเชื่อมโยงกับกองทัพญี่ปุ่น(เมื่อได้เข้ารุกในพม่า)ในอินเดีย อย่างไรก็ตาม กองทัพแดงได้เอาชนะเยอรมันที่เมืองสตาลินกราดด้วยปฏิบัติการยูเรนัสและลิตเติลแซเทิร์น ความพ่ายแพ้ในครั้งนี้ได้บีบบังคับให้ฝ่ายอักษะต้องถอนกำลังออกจากคอเคซัส มีเพียงภูมิภาคคูบานที่ยังคงถูกครอบครองโดยกองกำลังทหารฝ่ายอักษะ
หมายเหตุ
ตอนที่ฟ็อน ไคลสท์รับหน้าที่ต่อ กองทัพกลุ่ม อา อยู่ภายใต้คำสั่งโดยตรงของ OKH จากวันที่ 10 กันยายน ค.ศ. 1942 ถึง 22 พฤศจิกายน ค.ศ. 1942 ใช่ว่ารถถังทั้งหมดพร้อมใช้งานในช่วงต้นของการรุก เนื่องจากผ่านการซ่อมแซม การสู้รบ ดัดแปลง หรือไม่ปรากฏในสนามรบ
กล้ามเนื้อเอกซ์เทนเซอร์ อินดิซิส
กล้ามเนื้อเอกซ์เทนเซอร์ อินดิซิส หรือ กล้ามเนื้อเอกซ์เทนเซอร์ อินดิซิส โพรเพรียส (Extensor indicis; extensor indicis proprius) เป็นกล้ามเนื้อแบน ยาว อยู่ด้านใกล้กลางและทอดขนานไปกับกล้ามเนื้อเอกซ์เทนเซอร์ พอลิซิส ลองกัส (extensor pollicis longus)
จุดเกาะต้นและจุดเกาะปลาย
กล้ามเนื้อนี้มีจุดเกาะต้นอยู่ที่พื้นผิวด้านหลังของส่วนกลางของกระดูกอัลนา ใต้ต่อจุดเกาะต้นของกล้ามเนื้อเอกซ์เทนเซอร์ พอลิซิส ลองกัส และเกาะจากเอ็นเยื่อระหว่างกระดูก (interosseous membrane)
เอ็นกล้ามเนื้อนี้จะผ่านใต้เอ็นดอร์ซัล คาร์ปัล (dorsal carpal ligament) ในช่องเดียวกันกับเอ็นของกล้ามเนื้อเอกซ์เทนเซอร์ ดิจิทอรุม (Extensor digitorum) และเชื่อมร่วมกับด้านอัลนา (ด้านนิ้วก้อย) ของเอ็นกล้ามเนื้อเอกซ์เทนเซอร์ ดิจิทอรุมที่บริเวณหัวของกระดูกฝ่ามือชิ้นที่ 2 แล้วเข้าไปเกาะที่นิ้วชี้
การควบคุมการแสดงออกของยีน
การควบคุมการแสดงออกของยีนเป็นกระบวนการที่สำคัญสำหรับไวรัส โปรคารีโอต และยูคารีโอต เนื่องจากเป็นการเพิ่มความสามารถในการปรับตัวของสิ่งมีชีวิตนั้นๆ โดยเป็นการทำให้โปรตีนหนึ่งๆ สามารถแสดงออกได้เมื่อมีความจำเป็น ถือกันว่าระบบควบคุมการแสดงออกของยีนที่ค้นพบเป็นครั้งแรกคือการค้นพบ lac operaon โดย Jacques Monod ใน ค.ศ. 1961 ซึ่งพบว่า E. coli จะแสดงออกซึ่งโปรตีนที่มีบทบาทในเมตาบอลิซึมของน้ำตาลแลกโตส เฉพาะในภาวะที่สิ่งแวดล้อมมีแลกโตสมาก และไม่มีน้ำตาลกลูโคสเท่านั้น
กล้ามเนื้อเอกซ์เทนเซอร์ อินดิซิส
หน้าที่
กล้ามเนื้อเอกซ์เทนเซอร์ อินดิซิสทำหน้าที่เหยียดนิ้วชี้ และหน้าที่ที่ต่อเนื่องกันคือช่วยในการเหยียดข้อมือ
การควบคุมการแสดงออกของยีน
นอกจากนี้การควบคุมการแสดงออกของยีนยังเป็นสิ่งที่ทำให้เกิดการจำแนกชนิดของเซลล์ และการก่อรูปร่างเป็นอวัยวะขึ้น ทำให้ในสิ่งมีชีวิตหลายเซลล์มีเซลล์ที่มีการแสดงออกหลายๆ แบบ เพื่อทำหน้าที่เฉพาะ โดยที่แต่ละเซลล์ต่างก็มีลำดับพันธุกรรมเหมือนกันทุกประการได้
กล้องโทรทรรศน์อวกาศเคปเลอร์
กล้องโทรทรรศน์อวกาศเคปเลอร์ (Kepler space telescope) เป็นกล้องโทรทรรศน์อวกาศของ นาซา ที่ค้นพบดาวเคราะห์คล้ายโลกโคจรอยู่รอบ ๆ ดาวฤกษ์ดวงอื่น การตั้งชื่อกล้องโทรทรรศน์อวกาศนำมาจากนักดาราศาสตร์ในศตวรรษที่ 17 โยฮันเนส เคปเลอร์ ขึ้นสู่อวกาศในวันที่ 7 มีนาคม ค.ศ. 2009 หลังจากการปฏิบัติงานมากว่า 9 ปี เชื้อเพลิงของยานอวกาศเคปเลอร์ก็หมดลงทำให้นาซาประกาศปลดระวางภารกิจในวันที่ 30 ตุลาคม 2018
กล้องโทรทรรศน์อวกาศอันนี้ถูกสร้างขึ้นเพื่อค้นหาดาวเคราะห์นอกระบบที่คล้ายโลกที่โครจรอยู่ในเขตอาศัยได้และทำการประมาณค่าว่าดาวฤกษ์หลายพันล้านดาวในทางช้างเผือกมีดาวเคราะห์ดังกล่าวกี่ดวง  อุปกรณ์ทางวิทยาศาสตร์ที่ติดไปกับตัวกล้องนั้นคือเครื่องวัดความเข้มแสงที่คอยตรวจสอบความต่อเนื่องของแสงสว่างของดาวฤกษ์ประมาณ 150,000 ดวงในแถบลำดับหลัก จากนั้นกล้องนจะส่งข้อมูลกลับไปยังสถานีเพื่อทำการตรวงสอบการบังแสงของดาวเคราะห์ในขณะที่มันโคจรผ่านดาวฤกษ์ ช่วงตลอดเวลา 9 ปีของภาระกิจมันทำการสังเกตดาวฤกษ์กว่า 530,506 ดาวและค้นพบดาวเคราะห์อีก 2,662 ดวง
ปฏิกรณ์ชีวภาพ
ปฏิกรณ์ชีวภาพ หมายถึงอุปกรณ์หรือระบบที่สร้างสภาพแวดล้อมที่เหมาะสมในการตื่นตัวทางชีวภาพ ในบางกรณีก็อาจหมายความถึงถังที่มีการทำปฏิกิริยาเคมีกับสิ่งมีชีวิตหรือชีวเคมีที่ได้จากสิ่งมีชีวิตนั้น โดยอาศัยการให้อาหารและควบคุมสภาพแวดล้อมที่เหมาะสมต่อการเจริญเติบโตฯ ซึ่งกระบวนการนั้นอาจทำได้โดยใช้สิ่งมีชีวิตที่ต้องการออกซิเจนหรือสิ่งมีชีวิตที่ไม่ต้องการออกซิเจนก็ได้ อุปกรณ์ปฏิกรณ์ชีวภาพโดยทั่วไปจะมีทรงกระบอก มีขนาดตั้งแต่หน่วยเป็นลิตรถึงลูกบาศก์เมตรก็ได้ และมักทำด้วยเหล็กกล้าไร้สนิม
นอกจากนี้ยังอาจหมายถึงอุปกรณ์หรือระบบที่ออกแบบมาเพื่อทำให้เซลล์หรือเนื้อเยื่อเจริญเติบโตในรูปแบบของการเพาะเลี้ยงเซลล์ อุปกรณ์เหล่านี้มักนำไปใช้เพื่อการสังเคราะห์เนื้อเยื่อหรือการวิศวกรรมชีวภาพ
อัลอุซซา
อัลอุซซา (العزى al-ʻUzzā ) เป็นหนึ่งในสามเทพีหลักของศาสนาในอาระเบียก่อนการมาของอิสลาม และถูกบูชาโดยชาวอาหรับก่อนศาสนาอิสลามคู่กับอัลลาตกับมะนาต โดยมีลูกบาศก์หินเป็นสิ่งศักดิ์สิทธิ์ของลัทธิในเมืองอัฏฏออิฟ (ใกล้มักกะฮ์) พระองค์ถูกกล่าวไว้ในอัลกุรอาน ซูเราะฮ์ที่ 53:19 ในฐานะหนึ่งในเทพีที่ผู้คนบูชากัน
วิหารสำหรับอัลอุซซาและเทวรูปของพระองค์ถูกทำลายโดยคอลิด อิบน์ อัลวะลีดที่นัคละฮ์ในปีค.ศ. 630
การทำลายวิหาร
หลังจากเหตุการณ์พิชิตมักกะฮ์ ได้ไม่นาน ศาสดามุฮัมมัดเริ่มลงมือทำลายสิ่งที่ทำไว้ก่อนที่ศาสนาอิสลามมาให้หมดสิ้น
ท่านส่งคอลิด อิบน์ อัลวะลีดไปที่นัคละฮ์ในช่วงเดือนเราะมะฎอน ค.ศ. 630 (ฮ.ศ. 8) ซึ่งเป็นที่ตั้งของเทพีอัลอุซซาที่ถูกบูชาโดนชนเผ่ากุเรชและกินานะฮ์ ซึ่งเป็นเทพีที่สำคัญที่สุดของแคว้นนี้
คอลิดจึงส่งทหารม้า 30 นายไปทำลายเทวสถาน ปรากฏว่าที่นั่นมีเทวรูปอัลอุซซาอยู่สององค์ โดยอันหนึ่งคือของจริง ส่วนอีกอันคือของปลอม คอลิดจึงไปทำลายของปลอม แล้วกลับไปหาท่านศาสดาเพื่อรายงานว่าเขาทำภารกิจเสร็จสิ้น "ท่านเห็นอะไรผิดปกติไหม?" ท่านศาสดาถาม "ไม่" คอลิดตอบ "ถ้าอย่างนั้นเจ้าก็ไม่ได้ทำลายอัลอุซซา" ท่านศาสดากล่าว "ไปที่นั่นใหม่"
คอลิดรู้สึกโกรธต่อความผิดพลาดของตนเอง แล้วไปที่นัคละฮ์อีกรอบ และครั้งนี้เขาได้พบกับวิหารของอัลอุซซาของจริง ผู้เฝ้าวิหารหนีออกไปจากวิหารแล้ว แต่ก่อนที่จะละทิ้งนั้น เขาได้แขวนดาบบนคอของเธอ โดยหวังว่ามันสามารถป้องกันเธอได้ ในตอนที่คอลิดเข้าไปในวิหาร เขาได้พบกับหญิงอบิสซิเนียที่ไม่ปกติแก้ผ้าร้องไห้ต่อหน้าเขา แต่คอลิดไม่หยุดเดินหน้าต่อเพื่อตัดสินใจว่า เธอมาที่นี่เพื่อหยุดเขาหรือปกป้องภาพของวิหาร ดังนั้นเขาจึงชูดาบในพระนามของอัลลอฮ์ โดยการฟันครั้งเดียวทำให้หญิงคนนั้นถูกผ่าออกเป็นสองซีก แล้วทำลายภาพนั้น และกลับไปที่มักกะฮ์ พร้อมกับบอกท่านศาสดาในสิ่งที่เขาเห็นและทำลงไป จากนั้นท่านศาสดาบอกว่า "ใช่ นั่นคืออัลอุซซา; และเธอจะไม่ถูกบูชาในดินแดนนี้อีกต่อไป"
ลัทธิของอัลอุซซา
รายงานจาก กิตาบ อัลอัศนาม ของฮิชาม อิบน์ อัลกัลบี "... [ชาวอาหรับ] ได้สร้างบ้านที่เรียกว่า บุสส์ เป็นที่ซึ่งผู้คนรับคำพยากรณ์ เช่นเดียวกันกับเผ่ากุเรช ชาวอาหรับได้ตั้งชื่อลูกตนเองว่า "‘อับดุลอุซซา" ที่มากไปกว่านั้น อัลอุซซาเป็นเทวรูปที่ยิ่งใหญ่ที่สุดของชาวกุเรช พวกเขาเดินทางไปหาพระองค์ ให้ของขวัญแก่พระองค์ และแสวงหาความโปรดปรานจากพระองค์ผ่านการบูชายัญ"
พวกกุเรชกล่าวประโยคนี้ตอนเดินวนรอบกะอ์บะฮ์ว่า ประโยคสุดท้ายกล่าวกันว่าเป็นรายงานในโองการชัยฏอนที่ยังเป็นข้อโต้แย้ง; โดยในภาษาอาหรับแปลได้เป็น "สตรีที่ยกย่องที่สุด" โดยฟาริสในกิตาบ อัลอัศนาม แต่ถูกโต้เถียงในหมายเหตุว่า "แปลตรงตัวคือ นกกระเรียนนูมีเดีย."
เทพีทั้งสามพระองค์ถูกตั้งห่างกันใกล้มักกะฮ์ โดยวิหารของอัลอุซซาที่สำคัญที่สุดอยู่ที่นัคละฮ์ ใกล้กับกุดัยด์ ทางตะวันออกของมักกะฮ์ อยู่บนเส้นทางไปยังอัฏฏออิฟ; โดยมีต้นไม้สามต้นเป็นสิ่งศักดิ์สิทธิ์ (รายงานจากอัลอะนาซี อบูอะลี ใน กิตาบ อัลอัศนาม)
อับดุลอุซซา ["ผู้รับใช้ผู้ยิ่งใหญ่"] เป็นชื่อที่นิยมใช้กันก่อนการมาของอิสลาม
รายงานจากอับดุลลอฮ์ อิบน์ อับบาสว่า อัฏเฏาะบะรีกล่าวว่า อัลอุซซา มาจากคำว่า อัลอะซีซ แปลว่า "ผู้ยิ่งใหญ่" ซึ่งเป็นหนึ่งใน 99 "พระนามของอัลลอฮ์" ในคำอธิบายบนกุรอานซูเราะฮ์ที่ 7:180.
เทศบาลเมืองอรัญญิก
อรัญญิก เป็นเทศบาลเมืองที่มีพื้นครอบคลุมตำบลอรัญญิกทั้งตำบล ตั้งอยู่ในอำเภอเมืองพิษณุโลก จังหวัดพิษณุโลก เดิมเคยเชื่อกันว่า เป็นพื้นที่ที่ชาวบ้านได้ติดตามสมเด็จพระนเรศวรมหาราชเพื่อทำอาวุธในศึกสงคราม และยังเชื่อกันว่าเจดีย์วัดอรัญญิกซึ่งตั้งอยู่ในพื้นที่เทศบาล ก็ถูกสร้างขึ้นพร้อมกับพระพุทธชินราชด้วย เทศบาลเมืองอรัญญิกถูกยกฐานะขึ้นมาจาก "องค์การบริหารส่วนตำบลอรัญญิก" ในวันที่ 1 พฤษภาคม พ.ศ. 2555 ปัจจุบันมีประชากร 30,508 คน แบ่งการปกครองออกเป็น 10 หมู่บ้าน 3 เขตเลือกตั้ง
เทศบาลเมืองอรัญญิกตั้งอยู่ทางทิศเหนือของเทศบาลนครพิษณุโลก ภูมิประเทศเป็นที่ราบลุ่ม ดินมีความอุดมสมบูรณ์เหมาะแก่การทำการเกษตร และยังมีคลองอีกสองสาย ได้แก่ คลองคูณ และคลองโคกช้าง
ราดาเมล ฟัลกาโอ การ์ซิอา
ราดาเมล ฟัลกาโอ การ์ซิอา ซาราเต (Radamel Falcao García Zárate; เกิด 10 กุมภาพันธ์ 1986) เป็นนักฟุตบอลชาวโคลอมเบีย ปัจจุบันลงเล่นในตำแหน่งกองหน้า ให้กับราโยบาเยกาโน สโมสรในลาลิกา และเป็นกัปตัน ของทีมชาติโคลอมเบีย เขามีชื่อเล่นว่า "เอลติเกร" (หมายถึงเสือในภาษาสเปน) หรือ "คิงออฟเดอะยูโรปาลีก" ในช่วงวัยหนุ่ม เขาได้รับการยอมรับให้เป็นหนึ่งในกองหน้าที่ดีที่สุดในโลก
ฟัลกาโอ เริ่มต้นอาชีพของเขากับลันเซโรส โบยากา ทีมในดิวิชัน 2 ของโคลอมเบียเมื่ออายุ 13 ปี ในปี 2001 เขาย้ายไปริเบร์เปลต ซึ่งเขาร่วมทีมในระดับเยาวชนจนถึงปี 2005 เขาพาทีมชุดใหญ่ชนะเลิศ อาร์เจนไตน์ปริเมราดิบิซิออน และการแข่งขันกลาอูซูรา ในปี 2008 เข้าย้ายร่วมทีม โปร์ตู ในปี 2009 ซึ่งเขาช่วยให้ทีมชนะเลิศหลายรายการรางวัล รวมทั้งยูฟ่ายูโรปาลีก และปรีไมราลีกา ในปี 2011 ฟัลกาโอ เป็นผู้ทำประตูสูงสุดให้กับโปร์ตู ในการแข่งขันสโมสรระดับนานาชาติ และสร้างสถิติทำประตูมากที่สุดในฤดูกาลเดียว ในการแข่งขันระดับยุโรป (17 ประตู) นอกจากนี้ เขายังกลายเป็นชาวโคลอมเบียคนแรกที่ได้รับรางวัล ลูกบอลทองคำโปรตุเกส ในเดือนสิงหาคม 2011 ฟัลกาโอ ได้ย้ายร่วมทีมอัตเลติโกมาดริด ด้วยค่าตัว 40 ล้านยูโร เป็นสถิติสูงสุดในประวัติศาสตร์สโมสร เขาพาทีมคว้าแชมป์ยูโรปาลีก และยูฟ่าซูเปอร์คัพ ในปี 2012 เขายังเป็นผู้ทำประตูสูงสุดในยูโรปาลีกสองปีติดต่อกัน และเป็นคนแรกที่ชนะเลิศยูโรปาลีกสองสมัยติดต่อกันกับสองทีม เขาได้เป็นส่วนหนึ่งของทีมยอดเยี่ยมฟีฟ่าฟีฟโปรเวิลด์ XI ในปี 2012 และได้รับอันดับที่สี่ในฟีฟ่าบาลงดอร์ 2012
ในเดือนพฤษภาคม ค.ศ. 2013 ฟัลกาโอ ย้ายร่วมทีมอาแอ็ส มอนาโก ทีมที่เพิ่งเลื่อนชั้นขึ้นมาในลีกเอิง ด้วยค่าตัว 60 ล้านยูโร ซึ่งสูงสุดตลอดกาลของสโมสร อย่างไรก็ตาม เขาได้รัยอาการบาดเจ็บเอ็นไขว้หน้า ในเดือนมกราคม 2014 ทำให้เขาต้องรักษาตัวนานหลายเดือน ก่อนที่ในฤดูกาลถัดมาเขาจะถูกยืมตัวไปแมนเชสเตอร์ยูไนเต็ด และในฤดูกาล 2015-16 กับเชลซี ในท้ายที่สุดเขากลับสู่มอนาโกในฤดูกาล 2016-17 และพาทีมคว้าแชมป์ลีกเอิง เขาย้ายร่วมทีมกาลาทาซาไร ในปี 2019 และกลับสู่ลีกสเปนกับราโยบาเยกาโน ในปี 2021
แหล่งข้อมูลอื่น
1986
ปลาตาเหลือกยาวซอรัส
ปลาตาเหลือกยาวซอรัส (Ladyfish; ) เป็นปลากระดูกแข็งชนิดหนึ่ง ในวงศ์ปลาตาเหลือกยาว (Elopidae)
นิยมตกเป็นเกมกีฬา ซึ่งปลาตาเหลือกยาวซอรัส ครั้งหนึ่งเคยถูกระบุว่าเป็นชนิดของปลาตาเหลือกยาวที่พบได้ในน่านน้ำไทย แต่ปัจจุบันได้เปลี่ยนไปเป็นชนิด E. machnata
มหาวิทยาลัยแฮเรียต-วัตต์
มหาวิทยาลัยแฮเรียต-วัตต์ (Heriot-Watt University) (อ่านว่า แฮ-เรียด-หวัด มิใช่ เฮริออท-หวัด แบบที่มักเข้าใจผิด) เป็นมหาวิทยาลัยสมัยใหม่ของสกอตแลนด์ซึ่งตั้งชื่อตาม จอร์จ แฮเรียต นักอุตสาหกรรมและนักการเงินใหญ่ผู้บริจาคเงินปรับปรุงมหาวิทยาลัย และ เจมส์ วัตต์ ผู้พัฒนาเครื่องจักรไอน้ำคนสำคัญ มหาวิทยาลัยก่อตั้งเมื่อ ค.ศ. 1821 เป็นมหาวิทยาลัยที่เก่าแก่เป็นอันดับ 8 ของสหราชอาณาจักร ตั้งอยู่ชานเมืองเอดินบะระ เมืองหลวงของสกอตแลนด์
ชื่อเสียง
มหาวิทยาลัยแฮเรียท-วัตต์ เป็นหนึ่งในมหาวิทยาลัยที่ประสบความสำเร็จอย่างมากในด้านงานวิจัยเชิงวิทยาศาสตร์และวิศวกรรมศาสตร์ โดยรายได้หลักของทางมหาวิทยาลัยเกือบครึ่งหนึ่งเป็นรายได้จากงานวิจัย การให้การสนับสนุนของมหาวิทยาลัยเรื่องการฝึกงานและการให้บริการทางธุรกิจนั้น ทำให้มหาวิทยาลัยเป็นสถานที่ศึกษาในระดับปริญญาโทและเอกที่ได้รับความนิยมมากแห่งหนึ่ง นอกจากการเรียนการสอนวิศวกรรมศาสตร์ในสาขาวิชาที่เป็นที่นิยมทั่วไป เช่น วิศวกรรมโยธา คอมพิวเตอร์ ไฟฟ้า อุตสาหการ และปิโตรเลียมแล้ว สาขาวิศวกรรมเฉพาะด้านที่หาเรียนได้ในมหาวิทยาลัยเพียงไม่กี่แห่งในโลกเช่น การต้มและกลั่นสุรา
คณะบริหารธุรกิจ
คณะบริหารธุรกิจของมหาวิทยาลัยแฮเรียต-วัตต์ มีหลักสูตรบริหารธุรกิจแบบเรียนทางไกลที่ใหญ่ที่สุดแห่งหนึ่งในโลก
หยาง เฮ่า
หยาง เฮ่า (22 พฤศจิกายน ค.ศ. 586- ค.ศ. 618) รู้จักกันในพระนาม เจ้าชายแห่งฉิน (秦王) เป็นหนึ่งในผู้อ้างสิทธิ์ในบัลลังก์ของราชวงศ์สุยของจีน ในตอนท้ายของราชวงศ์
หยาง เฮ่า เป็นพระราชนัดดาของปฐมจักรพรรดิสุยเหวิน พระราชบิดาของพระองค์หยาง จุน เป็นเจ้าชายแห่งฉิน หยาง เฮ่า เป็นหนึ่งในพระโอรสสองพระองค์ของหยาง จุน และพระมารดาของพระองค์คือเจ้าหญิงชุย
ในฤดูใบไม้ผลิ 618 กับอาณาจักรสุยห้อมล้อมด้วยการก่อกบฏต่าง ๆ หยาง เฮ่า ประทับอยู่กับจักรพรรดิสุยหยางที่เจียงตู เมื่อการยึดอำนาจนำโดยนายพลอวี้เหวินฮั่วจี๋ ปลงพระชนม์จักรพรรดิสุยยาง อวี้เหวินฮั่วจี๋ยังสังหารพระญาติของจักรพรรดิสุยหยางและขุนนางระดับสูงอีกด้วย อย่างไรก็ตาม เนื่องจากหยาง เฮ่าเป็นสหายกับน้องชายของอวี้เหวินฮั่วจี๋ อวี้เหวินซื่อจี๋ (宇文智及) อวี้เหวินซื่อจี๋จึงเกลี้ยกล่อมอวี้เหวินฮั่วจี๋ ให้ละเว้น หยาง เฮ่าและต่อมา หยาง เฮ่าก็ได้รับการประกาศเป็นจักรพรรดิตามคำสั่งที่ออกในนามของจักรพรรดินีเซียว พระมเหสีของจักรพรรดิสุยหยาง แม้ว่าอวี้เหวินฮั่วจี๋ จะเป็นผู้ที่มีอำนาจที่แท้จริงในฐานะผู้สำเร็จราชการ
ไม่มีหลักฐานที่บ่งชี้ว่าอวี้เหวินฮั่วจี๋ อนุญาตให้หยาง เฮ่า ใช้อำนาจของจักรพรรดิ ในไม่ช้าอวี้เหวินฮั่วจี๋ก็ละทิ้งเจียงตู และเป็นผู้นำกองทัพสุยที่เหลือขึ้นทางเหนือ ในระหว่างขบวน หยาง เฮ่า ถูกกักบริเวณในสำนักบริหารเคลื่อนที่ (尚書省, Shanghu Sheng ) ภายใต้การกวดขันอย่างเข้มงวด พระราชกฤษฎีกาลงนามโดยหยาง เฮ่า แต่ทรงไม่ได้รับอนุญาตให้พบกับขุนนาง ในไม่ช้าเมื่อเห็นว่ากำลังทหารลดน้อยลง อวี้เหวินฮั่วจี๋ก็ตัดสินใจที่จะเป็นจักรพรรดิในขณะที่เขายังมีชีวิตอยู่ ดังนั้นจึงวางยาพิษหยาง เฮ่า และประกาศตัวเองว่าเป็นจักรพรรดิแห่งรัฐฉู่
นิญบิ่ญ
นิญบิ่ญ (Ninh Bình) เป็นเมืองหลักของจังหวัดนิญบิ่ญ ประเทศเวียดนาม อยู่ทางใต้ของฮานอย เป็นเมืองติดชายฝั่งทะเล ล้อมรอบด้วยยอดเขา 99 ยอด จึงถือกันว่าเป็นเมืองศักดิ์สิทธิ์ คณะปฏิวัติของโฮจิมินห์ก็ได้เคยตั้งฐานทัพขึ้นที่นี่เป็นแห่งแรก
จักรพรรดิแฟร์ดีนันท์ที่ 2 แห่งจักรวรรดิโรมันอันศักดิ์สิทธิ์
จักรพรรดิแฟร์ดีนันท์ที่ 2 แห่งโรมันอันศักดิ์สิทธิ์ (Ferdinand II, Holy Roman Emperor) (9 กรกฎาคม ค.ศ. 1578 - 15 กุมภาพันธ์ ค.ศ. 1637) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครองราชบัลลังก์ระหว่างปี ค.ศ. 1619 จนเสด็จสวรรคตเมื่อวันที่ 15 กุมภาพันธ์ ค.ศ. 1637 พระองค์ครองราชย์ต่อจากสมเด็จพระจักรพรรดิแม็ทไธยัสผู้ทรงเป็นลูกพี่ลูกน้องกัน
ดูเพิ่ม
1578 1637
เขตพริสตีนา
เขตพริสตีนา (Rajoni i Prishtinës, Приштински округ, Prištinski okrug) เป็นหนึ่งในเจ็ดเขตและเขตที่ใหญ่ที่สุดของประเทศคอซอวอ มีเมืองหลักคือพริสตีนาเมืองหลวงของประเทศ ประกอบไปด้วย 298 หมู่บ้านและ 8 อำเภอ ตามการสำมะโนประชากรปี 2011 มีประชากรทั้งหมด 477,312 คน เขตพริสตีนาเคยเป็นส่วนหนึ่งของอำเภอคอซอวอตามการแบ่งของเซอร์เบีย ก่อนแยกออกมาหลังจากการประกาศเอกราช
สมาชิกสภาผู้แทนราษฎรจังหวัดมหาสารคาม
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดมหาสารคามมีสมาชิกสภาผู้แทนราษฎรชุดแรก คือ พระยาสารคามคณาภิบาล (อนงค์ พยัคฆันตร์) และ นายทองม้วน อัตถากร
มหาวิทยาลัยสแตรธไคลด์
มหาวิทยาลัยสแตรธไคลด์ (University of Strathclyde) เป็นมหาวิทยาลัยที่ใหญ่ที่สุดแห่งหนึ่งในสกอตแลนด์ สหราชอาณาจักร ตั้งอยู่ในเมืองกลาสโกว์ ทางด้านตะวันตกของสกอตแลนด์
มหาวิทยาลัยสแตรธไคลด์ถูกตั้งขึ้นในปี 1796 ณ ใจกลางเมืองกลาสโกว์ที่เป็นศูนย์กลางเศรษฐกิจและอุตสาหกรรมที่สำคัญที่สุดแห่งหนึ่งในสหราชอาณาจักร นอกจากการเน้นทางด้านงานวิจัยแล้ว สแตรธไคลด์ยังเน้นหลักสูตรที่ทันสมัยเพื่อให้สอดคล้องกับความต้องการของภาคธุรกิจ ด้วยเหตุนี้ มหาวิทยาลัยสแตรธไคลด์จึงได้รับการยอมรับอย่างกว้างขวางและมีความสัมพันธ์อันดีกับภาคธุรกิจมาโดยตลอด สแตรธไคลด์ยังเป็นมหาวิทยาลัยที่มีหลักสูตรปริญญาโทที่หลากหลายที่สุดแห่งหนึ่งใน UK มหาวิทยาลัยสแตรธไคลค์มีชื่อเสียงทางด้านบริหารธุรกิจเป็นอย่างมาก และเป็นมหาวิทยาลัยแห่งแรกในสหราชอาณาจักรที่ริเริ่มคอร์ส MBA แบบหนึ่งปี และผ่านมาตรฐานของ AMBA EQUIS และ AACSB นอกจากนี้ มหาวิทยาลัยสแตรธไคลด์ยังโด่งดังด้านวิศวกรรมเป็นอย่างมาก โดยเมืองกลาสโกว์ถือเป็นเมืองที่ผลิตวิศวกรมากที่สุดเป็นอันดับสองใน UK รองจากลอนดอน และมีอัตราส่วนวิศวกรต่อจำนวนประชากรสูงที่สุดในโลก
Chironex indrasaksajiae
Chironex indrasaksajiae เป็นแมงกะพรุนจำพวกแมงกะพรุนกล่องที่มีขนาดปานกลาง มีถิ่นอาศัยในอ่าวไทยตอนบน
การค้นพบ
แมงกะพรุนกล่องชนิด Chironex indrasaksajiae Sucharitakul สามารถพบได้ที่อ่าวไทยในเขตจังหวัดจันทบุรี ระยอง และสุราษฎร์ธานี ในช่วงเดือนกรกฎาคม ถึงตุลาคม
Chironex indrasaksajiae ได้ชื่อตามพระนามของสมเด็จพระนางเจ้าอินทรศักดิศจี พระวรราชชายา ค้นพบโดย นายภูพิงค์ สุจริตกุล ขนาดของร่มมีความสูงมากสุดที่ 150 มม มีหนวดสูงสุดข้างละ 12 เส้นจากทั้งหมด 4 มุมของร่างกาย ลักษณะโดยทั่วไปของแมงกะพรุนชนิดนี้คล้ายกับแมงกะพรุนในสกุลเดียวกันยกเว้นรูปร่างของร่องโคนหนวดซึ่งถูกใช้เป็นเกณฑ์ในการจัดจำแนกลงสู่ระดับชนิด
ลักษณะ
แมงกะพรุนสกุล Chironex เป็นแมงกะพรุนที่มีพิษทำให้เจ็บปวดรุนแรง และอาจทำให้ถึงแก่ชีวิตถ้าได้รับพิษเป็นปริมาณมาก โดยแมงกะพรุนสกุลนี้สามารถพบได้จากละติจูดที่ 9 องศาเหนือขึ้นไปของอ่าวไทย การสัมผัสแมงกะพรุนพิษในสกุลนี้สามารถนำไปสู่การเสียชีวิตได้โดยกรณีการเสียชีวิตจากการสัมผัสแมงกะพรุนทั้งหมดในอ่าวไทยพบว่าเกิดขึ้นในบริเวณที่พบแมงกะพรุนกล่องสกุลนี้ทั้งสิ้น
แจ๊ค วีราโน
แจ๊ค วีราโน (Jake Verano) นักมวยสากลชาวฟิลิปปินส์ เกิดเมื่อ 19 กันยายน พ.ศ. 2524 สถิติการชก 39 ครั้ง ชนะ 20 (น็อค 10) เสมอ 3 แพ้ 16
ประวัติ
วีราโนขึ้นชกมวยสากลครั้งแรกเมื่อ 23 สิงหาคม พ.ศ. 2545 ชนะน็อค โรมาโน เอนาริโอ ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมปืโลกเยาวชนรุ่นเฟเธอร์เวท WBC ที่ว่างเมื่อ 5 ธันวาคม พ.ศ. 2546 แพ้คะแนน ทอมมี บราวน์ ที่ออสเตรเลีย จากนั้นได้ขึ้นชิงแชมป์ฟิลิปปินส์รุ่นซูเปอร์แบนตัมเวทที่ว่างเมื่อ 4 เมษายน พ.ศ. 2547 แพ้คะแนน เรย์นัลด์ ตรีโบ ที่ ฟิลิปปินส์ วีราโนได้มาชกในไทยครั้งแรกเมื่อ พ.ศ. 2547 ชนะคะแนน จงเจริญ แครี่บอย และใน พ.ศ. 2548 มาชกแพ้น็อค พูนสวัสดิ์ กระทิงแดงยิม ยก 3 จากนั้นได้มาชิงแชมป์ระดับภูมิภาคในไทย 2 ครั้ง คือชิงแชมป์ WBO เอเชียรุ่นเฟเธอร์เวทเมื่อ 6 พฤษภาคม พ.ศ. 2548 แพ้คะแนน เทิดศักดิ์ จันทร์แดง และชิงแชมป์ WBC เอเชียรุ่นเฟเธอร์เวทเมื่อ 6 ธันวาคม พ.ศ. 2548 แพ้น็อค ทอง ป.โชคชัย ยก 5 วีราโนยังขึ้นชกอย่างต่อเนื่อง และได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 29 เมษายน พ.ศ. 2550 เสมอกับ อเล็กซ์ เอสคาสเนอร์ ไม่ได้แชมป์ วีราโน่ขึ้นชกแก้มือกับเอสคาสเนอร์อีกครั้งเมื่อ 18 สิงหาคม ปีเดียวกัน ซึ่งคราวนี้วีราโน่เป็นฝ่ายชนะคะแนน ได้แชมป์ฟิลิปปินส์มาครอง แต่พอป้องกันแชมป์ครั้งแรกก็แพ้คะแนน จูน ทาลาเป้ เสียแชมป์ไปเมื่อ 14 พฤศจิกายน พ.ศ. 2550 หลังจากนั้น วีราโน่เริ่มชกแพ้เป็นส่วนใหญ่ ขึ้นชิงแชมป์ PABA รุ่นเฟเธอร์เวทที่ว่างเมื่อ 14 ธันวาคม พ.ศ. 2550 เสมอกับ วาจิบ ซุสวานโต ที่อินโดนีเซีย ไม่ได้แชมป์ ได้ชิงแชมป์ฟิลิปปินส์อีกสองครั้งแต่ไม่สำเร็จ หลังจากที่ชิงแชมป์ฟิลิปปินส์รุ่นเฟเธอร์เวทเมื่อ 15 กันยายน พ.ศ. 2554 แพ้น็อค อะโดเนส อากูเอโล ยก 4 วีราโน่ก็แขวนนวมไป
คลอโรฟลูออโรคาร์บอน
คลอโรฟลูออโรคาร์บอน (chlorofluorocarbon, ย่อ:CFC ) เป็นสารประกอบอินทรีย์ที่มีแต่ธาตุคาร์บอน คลอรีน ไฮโดรเจนและฟลูออรีน เป็นอนุพันธ์ของมีเทนและอีเทนที่ระเหยเป็นไอได้รวดเร็ว ซีเอฟซียังรู้จักกันในชื่อการค้า ฟรีออน ของดูปอง อนุพันธ์ที่พบมากที่สุด คือ ไดคลอโรฟลูออโรมีเทน (อาร์-12 หรือฟรีออน-12) สารซีเอฟซีจำนวนมากใช้เป็นสารทำความเย็น ตัวขับเคลื่อน (ในการใช้ละอองลอย) และตัวทำละลาย การผลิตสารซีเอฟซีถูกยกเลิกไปตามพิธีสารมอนทรีออล เพราะทำให้เกิดการลดลงของโอโซนในชั้นบรรยากาศระดับบน และถูกทดแทนด้วยสารเช่น อาร์-410เอ
กีฬาฮอกกี้ในซีเกมส์ 2013
ฮอกกี้ในซีเกมส์ 2013 ได้รับการจัดขึ้นเป็นระยะเวลากว่าเก้าวันเริ่มต้นในวันที่ 13 ธันวาคม และสิ้นสุดในการชิงเหรียญในวันที่ 20 และ 21 ธันวาคม 2013 โดยการแข่งขันทั้งหมดจัดขึ้นที่ สนามฮอกกี้เต็งพยู ย่างกุ้ง
ประเภททีมชาย
เวลาทั้งหมดเป็น เวลาพม่า – UTC+6:30.
ตารางคะแนนทีมชาย
{|
ตารางคะแนนทีมหญิง
{|
ยำก๋ง
ยำก๋ง เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นนายทหารของกองซุนจ้าน มีบทบาทเมื่อกองซุนจ้านรบกับอ้วนเสี้ยว เพราะอ้วนเสี้ยวฆ่าน้องชายตน กองซุนจ้านให้ยำก๋งนำกองทหารม้าขาวบุกตะลุยเข้าไป แต่พลาดท่ากับซกยี่สมุนขออ้วนเสี้ยวที่ดักรออยู่ สุดท้ายถูกซกยีสังหาร ...
สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน)
ประวัติ
สำนักงานส่งเสริมอุตสาหกรรมซอฟต์แวร์แห่งชาติจัดตั้งเมื่อ 23 กันยายน พ.ศ. 2546 ตามพระราชกฤษฎีกาจัดตั้งสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) พ.ศ. 2546
สำนักงานถูกยุบเลิกเมื่อวันที่ 25 มกราคม พ.ศ. 2560 ตาม '''พระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐''' มาตรา ๖๒ ที่กำหนดให้ยุบเลิกสำนักงานเมื่อพระราชบัญญัตินี้มีผลใช้บังคับและให้โอนกิจการ เงินและทรัพย์สิน สิทธิ หนี้และงบประมาณของสำนักงานไปเป็นของ สำนักงานส่งเสริมเศรษฐกิจดิจิทัล ที่จัดตั้งขึ้นใหม่ตามพระราชบัญญัตินี้
สถานที่ตั้ง
สำนักงานส่งเสริมอุตสาหกรรมซอฟต์แวร์แห่งชาติ มี 5 สาขากระจายทั่วทุกภูมิภาค ได้แก่
ฮันส์-วาเล็นทีน ฮูเบอ
พลเอกอาวุโส ฮันส์-วาเล็นทีน ฮูเบอ (Hans-Valentin Hube) เป็นนายทหารบกเยอรมันและเป็นนายพลในช่วงสงครามโลกครั้งที่สอง เป็นผู้บัญชาการยานเกราะในการรุกรานโปแลนด์ ฝรั่งเศส และสหภาพโซเวียต เขาเสียชีวิตจากเหตุเครื่องบินตกในวันที่ 21 เมษายน ค.ศ. 1944 ระหว่างเดินทางไปรับมอบกางเขนอัศวินแห่งกางเขนเหล็กประดับใบโอ๊กและดาบประดับเพชรจากอดอล์ฟ ฮิตเลอร์
18901944
วิกิพีเดียภาษาอิตาลี
วิกิพีเดียภาษาอิตาลี (Wikipedia in italiano) เป็นสารานุกรมวิกิพีเดียที่จัดทำขึ้นในภาษาอิตาลี เริ่มสร้างเมื่อวันที่ 11 พฤษภาคม ค.ศ. 2001 ปัจจุบันวิกิพีเดียภาษาอิตาลีมีบทความ บทความ (September 2023)
ปิโตรเลียม
ปิโตรเลียม (petroleum, petra (หิน) + oleum (น้ำมัน) รวมหมายถึง "น้ำมันที่ได้จากหิน") หรือ น้ำมันดิบ เป็นของเหลวไวไฟที่เกิดขึ้นตามธรรมชาติ ประกอบด้วยสารผสมซับซ้อนระหว่างไฮโดรคาร์บอนที่มีน้ำหนักโมเลกุลต่างกัน กับสารประกอบอินทรีย์ที่เป็นของเหลวอื่น ๆ ซึ่งพบในชั้นธรณีวิทยาใต้ผิวโลก เป็นเชื้อเพลิงซากดึกดำบรรพ์ เกิดได้จากซากสิ่งมีชีวิต (มักเป็นแพลงก์ตอนสัตว์และสาหร่าย) จำนวนมากทับถมกันใต้หินตะกอนและได้รับความร้อนและความดันน้อยมากจนไม่สามารถมองเห็นได้เลย
ปิโตรเลียมมีธาตุองค์ประกอบหลัก 2 ชนิด คือ คาร์บอนและไฮโดรเจน และอาจมีธาตุอโลหะชนิดอื่นปนอยู่ด้วย เช่น กำมะถัน ออกซิเจน และไนโตรเจน ทั้งนี้ปิโตรเลียมเป็นได้ทั้ง 3 สถานะ คือ ของแข็ง ของเหลว และแก๊ส ขึ้นอยู่กับองค์ประกอบ รวมถึงความร้อนและความดันของสภาพแวดล้อมในการเกิดและการกักเก็บปิโตรเลียม แบ่งตามสถานะได้เป็นสองชนิดหลัก คือ น้ำมันดิบและแก๊สธรรมชาติ โดยแก๊สธรรมชาตินั้น ประกอบด้วยคาร์บอนตั้งแต่ 1-4 จูลภาพ
ศัพทมูลวิทยา
คำว่า petroleum พบในแหล่งอังกฤษโบราณสมัยคริสต์ศตวรรษที่ 10 (โดยสะกดว่า "petraoleum") และพบใช้ในศาสตรนิพนธ์ De Natura Fossilium ตีพิมพ์ใน ค.ศ. 1546 โดยนักแร่วิทยาชาวเยอรมัน จอร์จ เบาเออร์ (Georg Bauer) หรือที่รู้จักกันว่า จอเจียส อกริโคลา (Georgius Agricola) ในคริสต์ศตวรรษที่ 19 คำว่า petroleum พบใช้บ่อยโดยหมายถึงน้ำมันแร่ที่ผลิตโดยการกลั่นจากของแข็งอินทรีย์ที่ขุดขึ้นมา อย่างถ่านหินเทียน (cannel coal) หรือที่ภายหลังเรียกว่า หินน้ำมัน และน้ำมันกลั่นซึ่งผลิตขึ้น ในสหราชอาณาจักร การเก็บรักษา (และภายหลังรวมถึงการขนส่ง) น้ำมันเหล่านี้ถูกวางระเบียบโดยชุดของพระราชบัญญัติปิโตรเลียม นับตั้งแต่พระราชบัญญัติปิโตรเลียม ค.ศ. 1862 เป็นต้นมา
องค์ประกอบ
ในความหมายอย่างแคบที่สุด ปิโตรเลียมความหมายถึงเฉพาะแต่น้ำมันดิบ แต่ในความหมายทั่วไป คำว่า "ปิโตรเลียม" รวมไปถึงสารประกอบไฮโดรคาร์บอนที่เป็นทั้งของแข็ง ของเหลวและแก๊ส ภายใต้ความดันพื้นผิวและสภาพอุณหภูมิ ไฮโดรคาร์บอนที่เบากว่าอย่างมีเทน อีเทน โพรเพน และบิวเทน อยู่ในสถานะแก๊ส ขณะที่เพนเทนและไฮโดรคาร์บอนที่หนักกว่าอยู่ในรูปของเหลวหรือของแข็ง อย่างไรก็ดี ภายใต้แอ่งกักเก็บน้ำมันใต้พิภพ สัดส่วนของแก๊ส ของเหลวและของแข็งขึ้นอยู่กับสภาพใต้พิภพและแผนภาพของภาค (phase diagram) ของสารผสมปิโตรเลียม
บ่อน้ำมันผลิตน้ำมันดิบได้มากกว่าปิโตรเลียมอย่างอื่น ขณะที่มีแก๊สธรรมชาติละลายอยู่บ้าง เพราะความดันที่พื้นผิวน้อยกว่าใต้พิภพ แก๊สบางชนิดจึงหลุดออกจากสารละลายและสามารถนำกลับคืนหรือเผาไหม้เป็นแก๊สธรรมชาติที่พบร่วมกับน้ำมัน (associated gas) หรือแก๊สธรรมชาติที่ละลายปนอยู่ใน้ำมันดิบ (solution gas) บ่อแก๊สผลิตแก๊สธรรมชาติเป็นหลัก อย่างไรก็ตาม ด้วยอุณหภูมิและความดันใต้พิภพสูงกว่าที่พื้นผิว แก๊สจึงอาจมีไฮโดรคาร์บอนที่หนักกว่าอย่างเพนเทน เฮกเซน และเฮปเทนในสถานะแก๊สด้วย ที่สภาพพื้นผิว สารเหล่านี้จะควบแน่นออกจากแก๊ส และเกิดเป็นแก๊สธรรมชาติเหลว ซึ่งแก๊สธรรมชาติเหลวเหล่านี้มีลักษณะภายนอกคล้ายแก๊สโซลีนและมีองค์ประกอบคล้ายคลึงกับน้ำมันดิบเบาที่ระเหยง่ายบางชนิด
ไฮโดรคาร์บอนในน้ำมันดิบส่วนใหญ่เป็นแอลเคน ไซโคลแอลเคน และไฮโดรคาร์บอนอะโรมาติกหลายชนิด ขณะที่สารประกอบอินทรีย์อื่นมีไนโตรเจน ออกซิเจนและกำมะถัน และมีโลหะอยู่บ้าง เช่น เหล็ก นิกเกิล และวานาเดียม องค์ประกอบโมเลกุลที่แม่นยำแตกต่างกันอย่างมากตามรูปแบบของไฮโดรคาร์บอน แต่สัดส่วนของธาตุเคมีองค์ประกอบแตกต่างกันคอ่นข้างน้อยดังตารางด้านล่าง
มีโมเลกุลไฮโดรคาร์บอนแตกต่างกันสี่แบบพบในน้ำมันดิบ สัดส่วนร้อยละของแต่ละแบบนั้นแตกต่างกันไปในน้ำมันแต่ละชนิด ขึ้นอยู่กับคุณสมบัติของน้ำมันชนิดนั้น ๆ
น้ำมันดิบมีลักษณะปรากฏแตกต่างกันมากโดยขึ้นอยู่กับองค์ประกอบของน้ำมัน ส่วนใหญ่มีสีดำหรือน้ำตาลเข้ม แม้อาจจะมีสีออกเหลือง ออกแดง หรือออกเขียวบ้าง ในแหล่งกักเก็บ น้ำมันดิบมักพบร่วมกับแก๊สธรรมชาติ ซึ่งเบากว่า เกิดเป็นแหล่งปิโตรเลียมที่มีทั้งแก๊สและน้ำมัน (gas cap) เหนือปิโตรเลียม และน้ำเกลือซึ่ง หนักกว่ารูปแบบน้ำมันดิบส่วนใหญ่ โดยปกติจะจมลงข้างใต้ น้ำมันดิบอาจพบในรูปกึ่งของแข็งซึ่งผสมกับทรายและน้ำ ดังที่พบในทรายน้ำมันอธาบาสกา (Athabasca) ในแคนาดา ซึ่งมักเรียกว่าเป็น ยางมะตอยดิบ ในแคนาดา ยางมะตอยถูกมองว่าเป็นน้ำมันดิบรูปแบบที่เหนียว สีดำ คล้ายกับน้ำมันดินซึ่งหนาและหนักเสียจนกระทั่งมันต้องได้รับความร้อนหรือละลายก่อนที่จะไหลได้ เวเนซุเอลามีปริมาณน้ำมันในรูปทรายน้ำมันโอริโนโค (Orinoco) มากเช่นกัน แม้ไฮโดรคาร์บอนที่อยู่ในทรายน้ำมันดังกล่าวมีลักษณะเป็นของเหลวมากกว่าที่พบในทรายน้ำมันในแคนาดา และมักเรียกว่าเป็น น้ำมันดิบหนักพิเศษ (extra heavy oil) ทรัพยากรทรายน้ำมันเหล่านี้ถูกเรียกว่า น้ำมันไม่ใช่แบบธรรมดา (unconventional oil) เพื่อแยกแยะน้ำมันเหล่านี้จากน้ำมันที่สามารถแยกได้โดยใช้วิธีบ่อน้ำมันแบบเก่า ระหว่างทั้งสอง แคนาดาและเวเนซุเอลามียางมะตอยและน้ำมันดิบหนักพิเศษรวมกันที่ประเมินไว้ 3.6 ล้านล้านบาร์เรล (570×109 ม.3) เกือบสองเท่าของปริมาตรสำรองน้ำมันดิบแบบธรรมดา (conventional oil) ของโลก
โดยปริมาตร ปิโตรเลียมส่วนใหญ่ใช้เพื่อผลิตน้ำมันเชื้อเพลิงและแก๊สโซลีน ซึงทั้งสองเป็นแหล่ง "พลังงานปฐมภูมิ" ที่สำคัญ 84% โดยปริมาตรของไฮโดรคาร์บอนที่มีอยู่ในปิโตรเลียมถูกเปลี่ยนเป็นเชื้อเพลิงที่อุดมไปด้วยพลังงาน (เชื้อเพลิงจากปิโตรเลียม) รวมทั้งแก๊สโซลีน ดีเซล น้ำมันเจ็ต น้ำมันให้ความร้อน (heating oil) และน้ำมันเชื้อเพลิงอื่น ๆ ตลอดจนแก๊สปิโตรเลียมเหลว น้ำมันดิบระดับเบากว่าให้ผลผลิตผลิตภัณฑ์เหล่านี้มากที่สุด แต่แหล่งสำรองน้ำมันเบาและกลางของโลกได้หมดไปแล้ว โรงกลั่นน้ำมันจำเป็นต้องผ่านกระบวนการน้ำมันหนักและยางมะตอยเพิ่มขึ้น และใช้วิธีการอันซับซ้อนและแพงในการผลิตผลิตภัณฑ์ที่ต้องการ เพราะน้ำมันดิบที่หนักกว่ามีคาร์บอนมากเกินไปและมีไฮโดรเจนไม่พอ กระบวนการเหล่านีโดยทั่วไปแล้วมีทั้งการนำคาร์บอนออกจากหรือเพิ่มไฮโดรเจนเข้าไปในโมเลกุล และใช้การแตกโมเลกุลด้วยสารเร่งปฏิกิริยา (fluid catalytic cracking) เพื่อเปลี่ยนโมเลกุลที่ยาวและซับซ้อนในน้ำมันเป็นโมเลกุลที่สั้นกว่าและเรียบง่ายกว่าในเชื้อเพลิง
ด้วยความหนาแน่นของพลังงานที่สูง การขนส่งที่ง่ายและค่อนข้างอุดมสมบูรณ์ ทำให้น้ำมันกลายเป็นแหล่งพลังงานที่สำคัญที่สุดของโลกตั้งแต่กลางคริสต์ทศวรรษ 1950 ปิโตรเลียมยังเป็นวัตถุดิบสำหรับผลิตภัณฑ์เคมีหลายชนิด รวมทั้ง เภสัชภัณฑ์ ตัวทำละลาย ปุ๋ย สารกำจัดศัตรูพืช และพลาสติก ปริมตรของไฮโดรคาร์บอนที่ไม่ใช้ในการผลิตพลังงาน 16% จะถูกเปลี่ยนมาเป็นหนึ่งในวัตถุดิบเหล่านี้ ปิโตรเลียมพบในชั้นหินเนื้อพรุนในชั้นหินบนบางพื้นที่ของเปลือกโลก นอกจากนี้ยังมีปิโตรเลียมในทรายน้ำมัน ปริมาณน้ำมันสำรองที่ทราบกันประเมินไว้ที่ราว 190 กิโลเมตร3 (1.2 ล้านล้านบาร์เรล) โดยไม่คิดทรายน้ำมัน หรือ 595 กิโลเมตร3 (3.74 ล้านล้านบาร์เรล) หากคิดรวมทรายน้ำมัน การบริโภคปัจจุบันอยู่ที่ 84 ล้านบาร์เรลต่อวัน (13.4×106 ม.3) หรือ 4.9 กิโลเมตร3 ต่อปี ซึ่งทำให้ปริมาณน้ำมันคงเหลือสามารถใช้ต่อไปได้อีก 120 ปี หากความต้องการปัจจุบันคงที่
เคมี
ปิโตรเลียมเป็นการผสมกันของไฮโดรคาร์บอนต่างชนิดกันจำนวนมาก ซึ่งที่พบได้มากที่สุดในโมเลกุลเป็นอัลแคน (โซ่ตรงหรือโซ่กิ่ง) ไซโคลแอลเคน อะโรมาติกไฮโดรคาร์บอน หรือสารเคมีที่ซับซ้อนกว่าอย่างแอสฟัลทีน ปิโตรเลียมแต่ละอย่างมีการผสมกันของโมเลกุลเป็นเอกลักษณ์เฉพาะ ซึ่งกำหนดคุณสมบัติทางกายภาพและทางเคมี เช่น สีและความหนืด
แอลเคน หรือที่รู้จักกันว่า พาราฟิน เป็นไฮโดรคาร์บอนอิ่มตัวที่เป็นโซ่ตรงหรือโซ่กิ่งที่มีเฉพาะธาตุคาร์บอนและไฮโดรเจนเป็นองค์ประกอบ มีสูตรทั่วไปว่า CnH2n+2 โดยทั่วไปมักมีคาร์บอน 5 ถึง 40 อะตอมต่อโมเลกุล แม้จะมีโมเลกุลที่สั้นกว่าหรือยาวกว่าบ้างในสารผสม